# „Квалификация за професионално развитие на педагогическите специалисти“

**Доклад от обучението проведено в НУ”Отец Паисий” , гр. Харманли, 15.12.2018 г.**

**Тема: «Методи и подходи за решаване на конфликти»**

**Обучител: РААБЕ България ООД,**

**Преподавател: Катя Адърска Даскова**

В обучението **«Методи и подходи за решаване на конфликти»**, проведено на 15.12.2019 г. в компютърния кабинет в НУ ”Отец Паисий” взеха участие 12 педагогически специалиста от НУ „Отец Паисий” гр. Харманли заедно с колеги от град Хасково и град Свиленград.

**I.На обучението бяха разгледани нормативните актове**, свързани с агресията и разрешаването на конфликти от ЗПУО.

**II. Видовете и съдържанието на** **дейностите по превенция на тормоза и насилието** са подчинени на обща училищна политика, разработват се самостоятелно от училищната общност и включват:

1. Изготвяне съвместно с учениците на правила за поведението им в паралелката.

2. Разглеждане на теми от глобалното, гражданското, здравното и интеркултурното образование в часа на класа, в заниманията по интереси и във факултативните часове.

3. Партньорство с родителите.

4. Дейности за развитие на компетентностите на всички членове на училищната общност.

**III. Дейностите по мотивация и преодоляване на проблемното поведение** се определят от училището и включват:

1. Обсъждане между ученика и класния ръководител с цел изясняване на възникнал проблем и получаване на подкрепа за разрешаването му.

2. Използване на посредник при разрешаване на конфликт в училище.

3. Консултиране на детето или ученика с психолог или с педагогически съветник.

4. Създаване на условия за включване на ученика в група за повишаване на социалните умения за общуване и решаване на конфликти.

5. Насочване на детето и ученика към занимания, съобразени с неговите потребности.

6. Индивидуална подкрепа за ученика от личност, която той уважава (наставничество).

7. Участие на ученика в дейности в полза на паралелката или училището.

8. Други дейности, определени с правилника за дейността на институцията.

**IV. Бе разгледана Наредбата за приобщаващо образование за изграждане на позитивен организационен климат и на подходяща психологическа среда в училищата.**

1. Видовете тормоз.
2. Начините и стратегиите за преодоляване на конфликтите: настойчивост, отклоняване, приспособяване, компромис, сътрудничество.
3. Причините и източниците за конфликтите в училищна среда.
4. Качествата и уменията, които учителят трябва да притежава за разрешаване на конфликтните ситуации.